cyanic-selkie/wikianc huggingface dataset:
Trent Kowalik
Trent Kowalik is 'n Amerikaanse akteur. Hy is bekend vir sy rolle in die rolprent Finding Billy (2012) en in die televisiereekse CBS News Sunday Morning (1979) en Fox 5 News at 10 (1996).
Harushio-klas duikboot
Die Harushio-klas duikboot is 'n konvensionele diesel-elektriesaangedrewe duikbootklas van die Japannese Maritieme Selfverdedigingsmag (Japannese Vloot). Dit is ontwikkel uit die Yushio-klas duikboot en daar is sewe duikbote in die klas gebou.
Hymeniacidon zosterae
Die spons behoort tot die genus Hymeniacidon en tot die familie Halichondriidae. Die wetenskaplike naam van die spesie is die eerste keer geldig gepubliseer in 1911 deur Row.
Jekaterinofka (Astrachan-oblast)
Jekaterinofka (Russies: Екатериновка) is 'n dorpie in Jenotajefka-rajon van Astrachan-oblast, Rusland. Dit behoort tot die Fjodorofka Plaaslike Munisipaliteit en lê op die regteroewer van die Wolgarivier 11 kilometer noord van die rajon se setel, Jenotajefka. Die dorpie se naam kom van die Russiese vroulike voornaam Jekaterina.
Demografie
Volgens Sensus 2010 het Jekaterinofka 6 inwoners gehad, van wie almal etniese Russe was.
Shoemaker-Levy 9
Shoemaker-Levy 9 (kortweg SL9, amptelike benaming D/1993 F2) is 'n komeet wat tussen 16 en 22 Julie 1994 in 21 fragmente op die planeet Jupiter neergestort het. Sommige van die stukke het 'n deursnee van 2 kilometer gehad.
Ontdekking
Die komeet is op 24 Maart 1993 deur Eugene Shoemaker, sy vrou Carolyn Shoemaker en die astronoom David Levy ontdek. Dit is gesien op 'n foto wat deur die Schmidt-teleskoop van 40 cm by die Palomar-sterrewag in Kalifornië geneem is. Shoemaker-Levy 9 is na die ontdekkers daarvan vernoem en dit was inderdaad die negende komeet wat die gedugte Shoemaker- en Levy-span geïdentifiseer het.
Tydens die ontdekking was die komeet reeds verbrokkel en het dit om Jupiter gewentel. Dis was die eerste waarneming van 'n komeet wat om 'n planeet wentel. Wetenskaplikes vermoed dat dit 20 tot 30 jaar voor die ontdekking daarvan in Jupiter se gravitasieveld vasgevang is. Berekeninge toon dat die verbrokkeling waarskynlik in Julie 1992 as gevolg van die werking van Jupiter se getyveld plaasgevind het.
Botsing
Die 21 brokstukke, van tot 2 km in deursnee, het die atmosfeer van Jupiter se suidelike halfrond teen ongeveer 60 km/s getref. Die eerste impak was nie direk vanaf die Aarde sigbaar nie, maar foto's is vanuit die ruimte geneem. Soos die planeet roteer kon die skade binne enkele ure na impak van die Aarde af gesien word. Die effek van die komeet op Jupiter se atmosfeer was skouspelagtig. Vuurballe so groot soos die Aarde het in die planeet se atmosfeer opgestyg. Die letsels van die botsings was duideliker as die Groot Rooi Vlek en was maande lank sigbaar.
Die impak van die komeet was 'n spesiale geleentheid omdat mense vir die eerste keer kon sien hoe hemelliggame in die Sonnestelsel (buiten die Aarde) met mekaar bots. Die botsings is wyd in die media gerapporteer en sterrekundiges het die gebeure noukeurig gevolg. Die impak het nie net nuwe inligting oor Jupiter beskikbaar gemaak nie, maar het ook getoon hoe dié planeet ruimteafval in die binnenste Sonnestelsel verminder.
Euplectella crassistellata
Euplectella crassistellata is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1886 deur Schulze.
Geologiese Museum van die Universiteit van Kopenhagen
duimnael|regs|330px|Geologisk Museum
Die Geologiese Museum van die Kopenhagen is 'n geologie museum geleë op Øster Voldgade, in die noordoostelike hoek van die Botaniese Tuin van Kopenhagen, in Kopenhagen, Denemarke. Soos die botaniese tuin, is die museum deel van die wyer verskeidenheid van sentrums wat deel uitmaak van die Natuurhistoriese Museum van Denemarke. Die museum bied uitstallings aan, maar fasiliteer ook navorsing en studie as deel van die Universiteit van Kopenhagen. Sommige van die museumpersoneel neem aktief deel aan wêreldwye navorsing, byvoorbeeld in Groenland.
Van die versamelings wat deur die museum gehuisves word, dateer uit die 17de eeu. Die museum vorm sedert 1772 deel van die Universiteit van Kopenhagen. Die oorspronklike ligginig was in Nørregade, maar in 1893 het die museum geskuif na die huidige gebou, wat nuut was gebou om die museum te huisves. Van 1810 tot 1976 was die naam van die museum die Mineralogisk Museum.
Uitstallings
Duimnael|regs|330px|Die Agpalilik meteoriet buite die museum Die Agpalilik meteoriet, 'n deel van die Cape York meteoriet wat sowat 20 ton weeg, kan in die museumhof gesien word. Ook op uitstalling is 'n klein rots uit die Taurus-Littrow-streek van die Maan, wat in 1972 deur die Apollo 17 ruimtereisigers teruggebring is.
Shin Koyamada
Shin Koyamada (gebore 10 Maart 1982) is 'n Amerikaanse vervaardiger, akteur, en skrywer. Hy is bekend vir sy rolle in die rolprent The Last Samurai (2003) en in die televisiereeks The Yokai King (2013).
Aulax
Aulax (kanariebosse) is 'n immergroen struikgenus wat tot die familie Proteaceae behoort. Daar is net drie spesies wat tot die genus hoort. Anders as die meeste genera van Proteaceae is die plant tweeslagtig met manlike en vroulike plante. Die blare is naaldagtig. In die lente en somer produseer die vroulike plante tregter-tipe blomkoppe, soortgelyk as die van die Leucospermum-genus, wat in saad keëls ontwikkel. Die mannetjie plant se blomme is geel.
Spesies
Spesies wat hoort tot die genus is:
Internasionale Klein-blou
Internasionale Klein-blou is 'n diep blou kleur wat die eerste keer in 1958 deur die Franse skilder Yves Klein gemeng is.
Anders as by gewone blou verf, waarin die fikseervloeistof (die medium waarin die gekleurde deeltjies vasgevang sit) vir die menslike oog 'n weerspieëling gee wat afbreuk doen aan die effek van die gemaalde pigment, het IKB op drie-dimensionele voorwerpe 'n korrelrige of donserige voorkoms op die oog. Daar is absoluut geen sprake van weerspieëling of glans nie. Voorwerpe wat met IKB geverf is lyk gepoeierd of baie fyn gesinteer.
Op skildersdoek is die kleur minder opvallend. Dit is ook deur Yves Klein op reliëfwerk gebruik.
Kleurkoördinate
Volgens verskeie kleurskemas word internasionale Klein-blou as volg voorgestel:
Lapeirousia
Lapeirousia (koringblomme) 'n genus wat tot die Iridaceae-familie behoort en kom in Sub-Sahara Afrika voor, die meeste in die winter reënval gebied. Almal is geofiete en ongeveer 'n derde is deel van die fynbos.
Lapeirousia anceps
Die pienk koringblom (Lapeirousia anceps) is 'n meerjarige geofiet wat tot die genus Lapeirousia behoort. Die plant word 100-300 mm hoog, is bestand teen droogtes en floreer in lae reënval gebiede. Die spesie blom van September tot November.
Lapeirousia
Spesies
Daar is 26 spesies:
2022 Belgiese Grand Prix
Die 2022 Formule Een Belgiese Grand Prix is op 28 Augustus 2022 op die Circuit de Spa-Francorchamps, in België, gehou. Dit was die veertiende rondte van die kampioenskapseisoen gewees.
Wedren
Die wedren het op 28 Augustus om 15:00 plaaslike tyd weggespring. Carlos Sainz het die voortou behou terwyl Pérez agter hom deur Fernando Alonso en albei Mercedes-jaers ingehaal is. Pérez het die glipstroom wat die Kemmel-pylvak opgaan, gebruik om die vierde plek by Russel terug te neem. Lewis Hamilton het probeer om dieselfde te doen om tweede plek by Alonso af te neem, maar die twee het kontak gemaak terwyl hulle deur Les Combes gejaag het, Alonso kon sy wedren voortsit met minimale skade. Hamilton het voortgegaan totdat hy 'n paar draaie later waterdruk verloor het, wat sy eerste uitval van die seisoen veroorsaak het. Verstappen en Charles Leclerc het aan die einde van die eerste rondte daarin geslaag om onderskeidelik tot agtste en negende te vorder. Op die tweede rondte het Nicholas Latifi wyd gehardloop toe hy uit Les Combes gekom het, en met Bottas gebots tydens sy tolslag, met Bottas se gestrande Alfa Romeo wat die veiligheidsmotor vrygestel het.
Tydens die veiligheidsmotorperiode het Leclerc by die kuipe aangedoen om 'n helm-afskeurstrook van sy regtervoorremkanaal te verwyder. Nadat die wedren hervat is, het Verstappen maklik sy pad deur die veld gewerk om die voortou te neem in rondte 12. Hy het die oorwinning behaal, sy negende van die seisoen, voor sy spanmaat Pérez. Sainz het derde geëindig nadat hy nie die pas van die Red Bulls kon ewenaar nie. George Russell het vierde vir Mercedes geëindig. Leclerc het vyfde op die pad geëindig voordat hy tot sesde agter Alonso afgeskuif is omdat hy in die kuipelaan gejaag het, nadat hy verkies het om 'n bykomende stop op die voorlaaste rondte te maak in 'n poging om die vinnigste rondte van Verstappen af te neem, wat hy nie kon regkry nie. Ocon en Gasly het hul roosterstrawwe oorkom om onderskeidelik sewende en negende te eindig.
Renuitslag
Max Verstappen ontvang 'n ekstra punt vir die vinnigste ronde. * Charles Leclerc voltooi die ren in die vyfde plek, maar kry 'n tydstraf van vyf sekondes, omdat hy te vinnig in die kuipelaan gery het.
William Campbell-meubelmuseum
Meubels
Uitstaande items is die stinkhoutrusbanke en -stoele uit die 18de en 19de eeu, kaste uit dieselfde periode met die oorspronklike silwerbeslag, ‘n kiaat- en geelhoutkas en stinkhoutklaptafels met ysterbeslag. By die meubels is ‘n stoel en Bybel gebruik deur Daniel Lindley en ‘n stoel gemaak deur Dinuzulu op St. Helena. Verskeie konfore en ‘n brandewynstookketel is te besigtig.
Hymeniacidon vernonensis
Hymeniacidon vernonensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
William Campbell-meubelmuseum
Breekware
Borde uit ‘n 19de eeuse Sevres-eetstel is versier met handgeskilderde tonele. Uit die 18de eeu is daar ook ‘n Chinese keramiekvaas. Skerwe van Ming-porselein uit die periode 1360 tot 1440 is waarskynlik afkomstig van skepe wat langs die kus van Pondoland vergaan het.
Hymeniacidon vernonensis
Die spons behoort tot die genus Hymeniacidon en tot die familie Halichondriidae. Die wetenskaplike naam van die spesie is die eerste keer geldig gepubliseer in 1997 deur Hooper, Cook, Hobbs & Kennedy.
William Campbell-meubelmuseum
Horlosies
‘n Goue sakhorlosie deur Winston Churchill geskenk aan Charles Burnham as dank vir sy hulp met Churchill se ontsnapping herinner ons aan die Tweede Vryheidsoorlog.
Skilderye
Die groot versameling olie- en waterverfskilderye deur ‘n wye verskeidenheid kunstenaars beeld hoofsaaklik tonele in die vroeëre Natal en Zoeloeland uit. Daar is waterverfskilderye deur Thomas Baines en Thomas William Bowler, etse deur Nita Spilhaus en Tinus de Jongh, met die hand gekleurde akwatinte deur William John Burchell en litografieë deur William Cornwallis Harris.
Naam
Die versameling dra die naam van die suikermangaat William Alfred Campbell (1880-1962), die oudste seun van die sakeman en politikus Marshall Campbell en broer van Killie Campbell. William Campbell het in 1955 sy ouerhuis Muckleneuk, waarin die versameling uitgestal word, aan die stad Durban geskenk.
1994 Formule Een-seisoen
Die Formule Een-seisoen van 1994 het uit 16 Grands Prix-wedrenne bestaan.
Euplectella cucumer
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1857 deur Owen.
Lapeirousia arenicola
Lapeirousia arenicola is 'n meerjarige geofiet wat tot die genus Lapeirousia behoort. Die spesie is endemies aan die Noord-Kaap en die Wes-Kaap.
Euplectella gibbsa
Euplectella gibbsa is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 2008 deur Tabachnick & Collins.
Dierkundige Museum van die Universiteit van Kopenhagen
duimnael|regs|330px|Die Dierkundige Museum Die Kopenhagen Dierkundige Museum (Deens: Zoologisk Museum) maak deel uit van die Natuurhistoriese Museum van Denemarke, wat bestaan uit vier natuurwetensskaplike museums. Die permanente uitstalling 'van pool tot pool' wys diere van regoor die wêreld in groot uitstallings. Daar is ook 'n semi-permanente Darwin-uitstalling en 'n volledige versameling van al die diere in die Deense grondgebied, insluitende Groenland. Die museum het baie belangrike oorblyfsels van onlangse uitgestorwe voëls in die stoor, insluitende die oë en interne organe van die laaste twee groot auks, verskeie monsters van die pied-raaf en een van slegs twee bekende volledige skedels van die dodos wat na Europa geneem is in die 17de eeu.
Galery
duimnael|links|Reënwoud duimnael|Reënwoud duimnael|regs|Een van die twee opgestopde Auks by die museum
Hymeraphia
Hymeraphia is 'n genus van sponsdiere uit die klas van die Demospongiae (gewone sponse).
Leonard Plukenet
Leonard Plukenet (1641-1706) was 'n Engelse plantkundige, Professor in Plantkunde en tuinier van koningin Mary. Plukenet het Phytographia (Londen, 1691-1692) in vier dele gepubliseer waarin hy seldsame eksotiese plante beskryf en geïllustreer het. Dit is 'n baie geïllustreerde werk van meer as 2 700 figure en word gereeld in boeke en referate vanaf die 17de eeu tot die hede aangehaal. Hy het saam met John Ray in die tweede volume van Historia Plantarum (Londen, 1686-1704) saamgewerk. Paul Dietrich Giseke (1741-1796) vergelyk Plukenet se spesies met dié van Linnaeus in Index Linnaeanus (Hamburg, 1779). Pluk. mant., verwys na die derde volume (Londen, 1700) van die eerste uitgawe van Historia Plantarum, waarvan alles gepubliseer is in 1691.
Die standaard outeursafkorting Pluk. word gebruik om hierdie persoon as die skrywer aan te dui wanneer 'n botaniese naam aangehaal word.
1993 Formule Een-seisoen
Die Formule Een-seisoen van 1994 het uit 16 Grands Prix-wedrenne bestaan.
Taukkyan
Htauk Kyant is 'n dorp in Kale Township, Kale District, in die Sagaing Streek van wes Birma.
In 1942 was die stryd van die Htauk Kyant Padblokkade hier geveg tussen die Japannese troepe en die Geallieerde magte turwyl hulle onttrek van Rangoon na Indië.
90377 Sedna
90377 Sedna (simbool: ) is ’n groot kleinplaneet in die buitewyke van die Sonnestelsel wat in 2015 sowat 86 AE van die Son af was, sowat drie keer so ver as Neptunus. Met spektroskopie is vasgestel Sedna se oppervlaksamestelling is soortgelyk aan dié van sommige ander trans-Neptunus-voorwerpe (TNV's), dus grootliks ’n mengsel van water-, metaan- en stikstofyse. Sy oppervlak is een van die rooistes in die Sonnestelsel. Dit is hoogs waarskynlik ’n dwergplaneet. Van die grootste agt TNV's is Sedna die enigste een wat sover bekend nie ’n maan het nie.
Beskrywing
Vir die grootste deel van sy wentelbaan is Sedna verder van die Son af as tans. Sy afelium (grootste afstand van die Son af) word geraam op sowat 937 AE (31 keer so ver as Neptunus), en dit is dus een van die verste bekende voorwerpe in die Sonnestelsel benewens langperiodekomete. , die dwergplaneet met die grootste massa, en, die grootste voorwerp in die Sonnestelsel sonder ’n naam, is tans verder van die Son af as Sedna, teen onderskeidelik 96,4 en 87 AE. Eris is naby sy verste afstand van die Son, terwyl Sedna in 2076 op sy naaste afstand van die Son sal wees. Sedna sal in 2114 die verste bekende voorwerp van die Son af wees.
Die sterrekundige Michael Brown, mede-ontdekker van Sedna en die dwergplanete, en , dink dit is die wetenskaplik belangrikste TNV wat nog ontdek is, omdat ’n begrip van sy buitengewone wentelbaan lig kan werp op die oorsprong en vroeë evolusie van die Sonnestelsel.
Alfredo Perl
Alfredo Perl (gebore in Santiago de Chile in 1965) is 'n Chileens-Duitse klassiek pianis en dirigent, wat die bekendste is in die Verenigde Koninkryk, Australië and Duitsland. Hy is bekend om sy uitvoerings van Beethoven se sonates. Hy dien tans as die dirigent van die Detmold Kamerorkes.
Biografie
Perl het vanaf 'n jong ouderdom die klavier begin speel. Hy het by die Chileense Nasionale Konservatoria onder Carlos Botto Vallarino, en later onder Günter Ludwig in Duitsland en Maria Curcio in Londen studeer. Sedertdien het Perl saam met Mitsuko Uchida, Pierre-Laurent Aimard, Martha Argerich en Daniel Barenboim gewerk. Hy het in 1992 sy buiging in die Internasionale Klavierreeks by die Koningin Elizabeth-saal in Londen gemaak. Perl het sedertdien by verskeie luisterryke liggings in die Verenigde Koninkryk gespeel. Van belang is sy uitvoerings van Beethoven se werke by die Wigmore Hall en 'n Chopin uitvoering by die Hopetoun Huis in Edinburgh in 2003. Ander noemenswaardige liggings waar Perl verskyn het sluit Wene se Musikverein, Praag se Rudolfinum, München se Herkulessaal, Osaka se Izumi-saal en Buenos Aires se Teatro Colón en die Groot Saal van die Moskouse Konservatoria, in.
Hy het pryse in Japan, Italië, Oostenryk en sy vaderland Chile gewen en het op 'n toer gegaan en al Beethoven se 32 sonates gespeel, welke hy ook opgeneem het. Perl het ook solo werke deur Schumann, Liszt en Busoni opgeneem, en concertos deur Grieg, Szymanowski en Liszt. Hy is 'n bekroonde pianis in 'n aantal lande, insluitende die Verenigde Koninkryk, Australië, Duitsland en Rusland, en het reeds saam met verskeie orkeste opgetree, insluitende die Londen Simfonieorkes, die Koninklike Filharmoniese Orkes, die BBC Simfonieorkes, die Sydney Simfonieorkes en die Melbourne Simfonieorkes. Sy spel is noemenswaardig vir die delikaatheid, elegansie en gevoelswaarde daarvan. Die The Age koerant in Melbourne het geskryf, "[die] Chileense pianis Alfredo Perl versprei effektiewelik die musiek se elegansie. Sy interpretasie was nie geforseer tydens die cadenza (kadens) materiaal van die werk óf die hoofliggaam daarvan nie...die hoogtepunt van die konsert".
Perl dien tans as die dirigent van die Detmold Kamerorkes, en woon reeds vir 'n aansienlike tydperk in beide München en Hamburg. Hy het ook as lid van die beoordelingspaneel tydens verskeie klavierkompetisies gedien, soos bv. die 2009 Bonn Beethoven Kompetisie en die 2010 Skotse Internasionale Klavierkompetisie''.
Kopanofka
Die dorpie is in 1764 gestig deur die Kosakse setlaars en het oorspronklik die naam Kopanofskaja gekry.
Tylecodon rubrovenosus
Tylecodon rubrovenosus is 'n plant wat hoort tot die familie Crassulaceae. Die plant is inheems aan die Noord-Kaap en Namibië.
Hymeraphia breeni
Hymeraphia breeni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Vickers Viscount
Die Vickers Viscount is 'n Britse mediumstrek turboskroef passasiersvliegtuig wat op 16 Julie 1948 sy eerste vlug voltooi het. Dit is gebou deur Vickers-Armstrongs. Die vliegtuig is ontwerp in antwoord op 'n versoekdokument wat deur die Brabazon Committee uitgereik is. Die vliegtuig is in diens gestel in 1953 en is die wêreld se eerste turboskroefaangedrewe vliegtuig.
Ontwikkeling
Die Viscount was 'n reaksie op die 1943-Brabazon-komitee se voorgestelde Tipe II-ontwerp vir 'n na-oorlogse klein mediumafstand- drukvliegtuig om op minderbesige roetes te vlieg, met 24 passasiers tot 2 816 km teen 320 km/h. Tydens samesprekings tussen die komitee en Vickers se hoofontwerper, Rex Pierson, het Vickers turboskroefkrag voorgestaan. Die komitee was nie oortuig nie en het die spesifikasie in twee tipes verdeel, die Tipe IIA wat suierkrag gebruik, wat gelei het tot die Airspeed Ambassador, en die turboskroef-aangedrewe Tipe IIB wat deur Vickers gekies is om in April 1945 te ontwikkel. British European Airways (BEA) was betrokke by die ontwerp en het gevra dat die vliegtuig eerder 32 passasiers moet kan vervoer, maar andersins het dit soortgelyk gebly.
Die eerste ontwerp in Junie 1945 was gebaseer op die Viking met vier turboskroefenjins en 24 sitplekke en is as die VC-2 of Tipe 453 aangewys. Later is 'n dubbelborrelromp voorgestel om ekstra ondervloerse vragspasie te gee. Nie een van die twee was onder druk nie, maar daar is gou besef dat 'n kruishoogte bo 6 100 m nodig was om dit ekonomies te bedryf. Dus was druk nodig. Die besluit om die kajuit onder druk te plaas, het daartoe gelei dat die dubbelborrel- en elliptiese rompontwerpe laat vaar is. 'n Sirkelvormige deursnee-variant is aan die begin van 1946 aangebied. Die gevolglike 28-sitplek VC-2 is deur die Ministerie van Voorsiening gefinansier met 'n bestelling vir twee prototipes. Maar voordat die kontrak onderteken is, het die regering gevra dat die kapasiteit tot 32 verhoog word. Dit het die romp van 19.94 m tot 22.71 m en het 'n groter vlerkspan van 27 m.
Die kontrak vir die vliegtuig volgens Air Ministry spesifikasie C.16/46 is op 9 Maart 1946 onderteken en Vickers het die benaming Tipe 609 en die naam Viceroy toegeken. Alhoewel George Edwards nog altyd die 800 pk Rolls-Royce Dart bo ander enjins verkies het, is ander enjins ook oorweeg, insluitend die Armstrong Siddeley Mamba wat die regering vir die twee prototipes gespesifiseer het. Die keuse van die Mamba-enjin het die massa verhoog, maar Vickers het seker gemaak dat die enjingondel óf die Mamba óf die Dart pas. Terwyl die Dart beter in ontwikkeling gevorder het, het die regering in Augustus 1947 gevra dat die tweede prototipe Dart-aangedrewe sou wees. Die tweede prototipe is as die 630 aangewys en is die Viscount genoem. Die eerste prototipe wat reeds in aanbou was, is ook as 'n 630 na die Dart omskep.
Die gevolglike Vickers Type 630-ontwerp is in 1945 by Brooklands deur hoofontwerper Rex Pierson en sy personeel voltooi, 'n 32-sitplek-vliegtuig wat deur vier Dart-enjins aangedryf is vir 'n kruisspoed van 275 mpu (443 km/h). 'n Bestelling vir twee prototipes is in Maart 1946 geplaas, en konstruksie het in die maatskappy se Foxwarren-eksperimentele afdeling begin. Oorspronklik Viceroy genoem na die onderkoning van Indië, Lord Louis Mountbatten, is die vliegtuig hernoem na Viscount na Indië se onafhanklikheid in 1947. Daar is gewerk om die Darts met die Mamba te vervang, maar dit is laat vaar teen die tyd dat die prototipes voltooiing bereik het. Ná Pierson se dood in 1948 het George Edwards (later sir George Edwards) as hoofontwerper oorgeneem en alle tegniese beheer oor die Viscount-projek oorgeneem.
Prototipes
Die prototipe Tipe 630, geregistreerde G-AHRF, het sy eerste vlug van die grasvliegveld by Wisley op 16 Julie 1948 geloods deur Joseph "Mutt" Summers, Vickers se hooftoetsvlieënier. Die ontwerp is te klein en stadig teen 443 km/h beskou, wat die bedryfskoste per passasier te hoog maak vir gereelde diens, en BEA het in 1947 'n bestelling vir 20 suier-aangedrewe Airspeed Ambassadors geplaas. As retrospektiewe kommentaar gelewer op Brittanje se lugvaartbedryf, sê Duncan Burn: "As BEA hom tot volle ondersteuning van die Viscount verbind het...was dit heel waarskynlik dat die kleiner weergawe in produksie sou gegaan het...Dit was in 'n sekere sin BEA se gebrek aan entoesiasme vir die Tipe 630 wat die Viscount se sukses moontlik gemaak het."
Die tweede prototipe Viscount, die Type 663-toetsbed, het twee Rolls-Royce Tay-turbostralerenjins gehad en het op 15 Maart 1950 vir die eerste keer in RAF-merke as reeks VX217. Dit is in September by die Farnborough SBAC-skou gedemonstreer en is later gebruik in die ontwikkeling van aangedrewe kontroles vir die Valiant-bomwerper. Dit is later gebruik as 'n toetsbed deur Boulton Paul Bpk vir die ontwikkeling van elektroniese vlugbeheerstelsels.
Die ontwerpers het toe teruggegaan na die tekenbord en die vliegtuig het na vore gekom as die groter Type 700 met tot 48 passasiers (53 in sommige konfigurasies), en 'n kruisspoed van 500 km/h. Die nuwe prototipe G-AMAV het op 28 Augustus 1950 vir die eerste keer vanaf Brooklands gevlieg en het vir etlike jare as 'n ontwikkelingsvliegtuig vir die tipe gedien. Aan die einde van Augustus 1950 het BEA 'n bestelling vir 20 vliegtuie geplaas; verdere bestellings sou in die volgende jaar van operateurs soos Air France, Aer Lingus en Misrair kom. In 1953 was die basiese koste vir 'n Viscount aangegee as £235 000.
Operasionele geskiedenis
In Oktober 1953 het die Viscount 700 prototipe G-AMAV die vinnigste tyd (40 uur 41 minute vliegtyd) behaal in die vervoerafdeling van die 19 903 km wedvlug van Londen na Christchurch, Nieu-Seeland. Die vliegtuig het gemiddeld 520 km/h in die byeenkoms gehandhaaf, en die wenstreep nege uur voor sy naaste mededinger, 'n Douglas DC-6 A van KLM, oorgesteek, met laasgenoemde wat op voorgee gewen het. Op pad terug, toegerus met ekstra brandstoftenks, het dit 5 680 km ononderbroke gevlieg vanaf die Kokoseilande na Melbourne se Essendon-lughawe in 10 uur 16 minute (343.8 mpu).
Trans Australia Airlines (TAA) het sy eerste Viscount in 1954 ontvang. Die vliegtuig was spoedig winsgewend, wat gelei het tot bykomende bestellings. Die Viscount was 'n onskatbare vliegtuig vir TAA, lugvaartskrywer John Gunn het gesê dat "TAA oorheersing op Australië se plaaslike roetes behaal het met sy turboskroef Viscounts". TAA het meer as 'n dosyn Viscounts verkry en later turboskroefvliegtuie soos die Fokker F27 Friendship aangekoop; it het later oorgeskakel na straalvliegtuie aangesien passasiersaanvraag die kapasiteit van die Viscounts oorskry het. Om mee te ding met sy mededinger TAA, nog 'n Australiese lugredery, het Ansett-ANA ook sy eie klein Viscount-vloot aangeskaf; die Viscount het Ansett vir die eerste keer toegelaat om 'n vinniger en voortrefliker diens as die groter TAA in te stel. Die Two Airlines-beleid is formeel in 1952 deur die Vyfde Menzies-bediening ingestel. Die beleid het prakties in werking getree toe Ansett die mislukte Australian National Airways in 1957 gekoop het, wat daartoe gelei het dat dit die enigste mededinger vir die TAA in staatsbesit was. Onvermeld was die vereiste vir beide lugrederye om identiese toerusting te hê.
Die eerste Noord-Amerikaanse lugredery wat turboskroefvliegtuie gebruik het, was Trans-Canada Air Lines (TCA), met 'n klein vloot van Type 700 Viscounts. Aanvanklik was TCA versigtig vir die Viscount omdat die turboskroefenjin 'n nuwe tegnologie was, en daar was 'n voorkeur om eerder die suier-enjin Convair CV-240 aan te skaf; lof vir die Viscount van vlieëniers en 'n belofte van Vickers om enige ontwerpveranderings aan te bring wat deur TCA verlang word, het dit oorreed om eerder die Viscount aan te skaf. Op 6 Desember 1954 is die eerste Viscount in Kanada afgelewer tydens 'n groot mediageleentheid wat 'n geïmproviseerde lugvertoning ingesluit het.
Drosanthemum pauper
Drosanthemum pauper is 'n vetplant in die vygiefamilie wat endemies aan Namibië is.
Animal Mechanicals
Animal Mechanicals is 'n Kanadese televisiereeks wat deur Katrina Walsh vervaardig is.
Euplectella imperialis
Euplectella imperialis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Drosanthemum capillare
Drosanthemum capillare is 'n vetplant in die vygiefamilie wat endemies aan Suid-Afrika is en in die Wes-Kaap voorkom. Daar is min bekend omtrent die spesie, daar word vermoed dat dit van Montagu tot by Riversdal voorkom en deel van die Renosterveld-bioom is.
Euplectella imperialis
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1894 deur Ijima.
Iki-Tsjibirski
Iki-Tsjibirski (Russies: Ики-Чибирский) is 'n klein dorpie in Jenotajefka-rajon van Astrachan-oblast, Rusland. Dit behoort tot die Srednewolzje Plaaslike Munisipaliteit wat nog drie dorpies insluit. Dit lê tussen die Itsjki Bartsja- en Koerbatistrome 54 kilometer suidoos van die rajon se setel, Jenotajefka.
Saam met Basta, Dzjamba en Kalnofka is Iki-Tsjibirski een van net vier nedersettings in Astrachan-oblast waar etniese Kalmikiërs die grootste bevolkingsgroep is.
Demografie
Volgens Sensus 2010 het Iki-Tsjibirski 124 inwoners gehad. Etniese Kasakke en Kalmikiërs vorm die meerderheid van die dorpie se bevolking.
Fran Kranz
Fran Kranz (gebore 13 Julie 1981) is 'n Amerikaanse akteur en vervaardiger. Hy is bekend vir sy rolle in die rolprente Training Day (2001), The Village (2004), The Cabin in the Woods (2012), en The Dark Tower (2017).
Sinabargroen
Die kleur sinabargroen is 'n skakering van groen. Die pigment word gemaak van 'n mengsel van Pruisiese blou en chroomgeel, dus nie in die natuur gevind nie en die verwysing na sinabar is fantasie.
Kleurkoördinate
Volgens verskeie kleurskemas word Sinabargroen as volg voorgestel:
LaSalle Kwartet
Die LaSalle Kwartet was 'n strykkwartet wat van 1946 tot 1987 aktief was. Dit was gestig deur die eerste violis Walter Levin. Die LaSalle kwartet se naam is toe te skryf aan 'n woonstel in LaSalle Straat in Manhattan, waar sommige van sy lede gewoon het gedurende die kwartet se ontsaan. Die kwartet het gespeel op 'n geborgde stel Amati instrumente.
Die LaSalle Kwartet was die beste bekend vir die speel van musiek uit die Tweede Weense Skool van Schoenberg, Berg en Webern, en van die Europese moderniste wat uit daardie tradisie ontspring het, alhoewel hulle ook standaard klassieke en romantiese repertorium gespeel het. Die kwartet het in 1965 die eerste uitvoering van Witold Lutosławski se Strykkwartet gegee in Stockholm. György Ligeti het sy Tweede Strykkwartet aan die groep gewy, en hulle het op 14 Desember 1969 die eerste uitvoering daarvan in Baden-Baden gegee. Die kwartet word gekrediteer met die "Zemlinski Renaissance," aangesien Zemlinski se werke grootliks onbekend was totdat die kwartet sy werke begin uitvoer het. Die kwartet het die Deutscher Schallplattenpreis vir hulle opname van Zemlinski se vier strykkwartette gewen. Die LaSalle Kwartet was die inwonende kwartet by die Universiteit van Cincinnati – Kollege-Konservatoria van Musiek, en die tjellis Lee Fiser het tot en met sy aftrede in 2017 daar klas gegee.
Drosanthemum collinum
Drosanthemum collinum is 'n vetplant in die vygiefamilie wat endemies aan Suid-Afrika is en in die Wes-Kaap voorkom.
Tylecodon similis
Tylecodon similis is 'n plant wat tot die familie Crassulaceae hoort. Die plant is inheems aan die Noord-Kaap en Namibië.
Vas deferens
Die vas deferens is 'n lang, gespierde buis wat van die epididimis na die bekkenholte beweeg, net agter die blaas. Die vas deferens vervoer volwasse sperma na die uretra ter voorbereiding van ejakulasie.
Ruhleben Kaserne
Die Ruhleben Kaserne is deel van die Duitse Vloot se instellings en is geleë in Plön, Sleeswyk-Holstein, Duitsland.
Van 1940 tot 1945 was dit die tuiste van die III Duikboot Opleidingsafdeling (III Untersee-Boot Ausbildungsabteilung). Op 22 April 1945 het grootadmiraal Karl Dönitz die hoofkwartier van die vloot se hoërkommando (Oberkommando der Marine) daarheen verskuif. Van 30 April 1945 tot 2 Mei 1945, nadat Karl Dönitz as hoof van die Duitse Ryk aangestel is, het dit as die de facto-hoofstad van Duitsland gedien.
Op 7 Mei 1945 is die instelling oorgeneem deur die Britse Magte wat hulself daar gevestig het, en dit tot Connaught Kaserne hernoem. Teen die einde van die formele Britse besetting het hulle op 10 Maart 1948 die Koning Alfred-skool opgestel om die kinders opleiding te gee van die Britse militêre dienspersoneel wat in Duitsland gestasioneer was.
Na aanleiding van die hervestiging van die Duitse Vloot is die kaserne op 9 September 1960 heropen as die tuiste van die Vloot NCO Skool (Marineunteroffizierschule Plön).
Tylecodon peculiaris
Tylecodon peculiaris is 'n plant wat tot die familie Crassulaceae hoort. Die plant is endemies aan die Wes-Kaap en kom in die Knersvlakte voor waar dit deel van die Sukkulente Karoo is. Die plant word as kritiek seldsaam beskou.
Jacinto Ayala
Jacinto de Jesus Ayala Benjamin (gebore 13 Januarie 1987) is 'n Dominikaanse swemmer. Hy het deelgeneem aan die Olimpiese Somerspele 2008.
Hymeraphia elongata
Hymeraphia elongata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymeraphia en tot die familie Raspailiidae. Die wetenskaplike naam van die spesie is die eerste keer geldig gepubliseer in 2007 deur Picton & Goodwin.
Seroglazka
Seroglazka (Russies: Сероглазка) is 'n klein dorpie in Jenotajefka-rajon van Astrachan-oblast, Rusland. Dit behoort tot die Srednewolzje Plaaslike Munisipaliteit wat nog drie dorpies insluit, en lê op die regteroewer van die Wolgarivier.
Die dorpie is in 1766 gestig deur die Kosakse setlaars en het oorspronklik die naam Seroglazofskaja gekry.
Demografie
Volgens Sensus 2010 het Seroglazka 401 inwoners gehad. Etniese Kasakke vorm die meerderheid van die dorpie se bevolking.
Former Sypkens
Dr. Former Sypkens (Delfzyl, Nederland, 13 Januarie 1860 - Engeland, 23 Maart 1949) was 'n leraar in twee gemeentes van die Nederduitse Gereformeerde Kerk, naamlik Newcastle van 1889 tot 1896 en van daardie jaar tot sy aftrede in 1906 weens swak gesondheid van Fraserburg.
Sypkens het sy opleiding eers aan die Gimnasium in Groningen ontvang en daarna aan die Universiteit van Utrecht. Sy doktorale eksamen het hy in April 1886 afgelê. In Mei daardie jaar het hy in Suid-Afrika aangekom en teologiese klasse aan die Kweekskool op Stellenbosch bygewoon. Hy was toe reeds twee jaar kandidaat in die teologie. Toe hy dus by die Sinode wat in 1886 vergader het, aansoek doen om die proponentseksamen einde 1887 af te lê, is dit hom met dispensasie van sekere wetsartikels geredelik toegestaan. Sy eerste gemeente was Newcastle in die destydse Natal waar hy in Junie 1889 bevestig is. In hierdie jong gemeente, toe sowat sewe jaar vantevore gestig, het hy met toewyding en getrouheid gewerk tot 1897 toe hy die beroep na Fraserburg aanneem wat die gemeente op 11 Januarie 1897, enkele maande ná die geliefde ds. P.D. Rossouw se dood, op die Nederlandse predikant uitgebring het. Hy was by uitnemendheid 'n kenner van tale, onder meer ook Frans, Latyn en Engels, asook 'n verdienstelike prediker. Sy dienstermyn was vir die gemeente Fraserburg ‘n veelbewoë tyd van beroering en beproewing weens die Tweede Vryheidsoorlog en knellende droogtes.
Dr. Sypkens was 'n buitengewoon geleerde. Sy preektaal was onvervalste Nederlands. Hy was 'n talentvolle prediker en sy liefde vir Christus het altyd in sy prediking duidelik geblyk, soos ook sy liefde vir die waarheid, skryf D.A. Kotzé in Fraserburg se eeufees-gedenkboek (1951). Een van sy preke word onder andere nog onthou. Hierin het hy verklaar dat as jy iemand vra of hy van die waarheid hou, so iemand sou sê: "Ja, ek het die waarheid lief," maar as jy dieselfde persoon die waarheid, soos van toepassing op hom, sou vertel, hy baie kwaad sou word – byna sonder uitsondering. Dr. Sypkens was liggaamlik nie sterk nie. Die uitgestrekte gemeente het sy kragte verder verswak. In 1906 moes hy sy emeritaat aanvra. Hy is toe terug na Europa en is in die hoë ouderdom van 89 jaar en nege maande op 23 Maart 1949 in Engeland oorlede.
Op Fraserburg
duimnael|links|230px|Die tweede NG kerkgebou op [[Fraserburg is ontwerp deur Carl Otto Hager en ingewy op 8 September 1868. Hier het dr. Sypkens die Woord bedien van 1897 tot 1906.]]
In Fraserburg het hy agt jaar en agt maande gedien. Soos die geval was met sy voorganger, ds. Rossouw, was ook dr. Sypkens se dienstyd op Fraserburg een van ontsaglike ontbering en verreikende omwentelinge op byna elke lewensterrein. Die gemeentelike eenheid was tot in die fondamente geskud. Dit was oorlog en sommige gemeentelede het probeer vriende hou met die Engelse, en die broederliefde en patriotisme het andere weer die kant van die Boere laat kies. Etlike families, onder andere die familie Erasmus, toe van Skerpioenskraal, moes swaar beproewing verduur. Eers het 'n Boerekommando al hulle koring geneem op belofte van betaling. Toe Erns Erasmus en sy sestienjarige seun by die Boere aansluit, het die Engelse, 'n "kolom" van 1 100 man, weer gekom. Hierdie besoek het gepaardgegaan met die opbreek van die huis se vloere, vernietiging van bewoners se klere, stukkend slaan van meubels en uiteindelik die wegvoer van die bejaarde vader van Erns Erasmus na Beaufort-Wes. Hulle vee is ook alles geneem en mev. Erasmus en haar kinders was sonder heenkome. Haar man se broer het hom oor hulle ontferm. Ook het gegriefde b bruin inwoners nou kans gesien om hul werkgewers in die rug te steek. Hulle dienste is ook nie deur die veroweraars geweier nie. Dit het tot vervolging gelei en die verbittering nog vererger. Die Boere het van hierdie vervolging verneem en 'n klomp van die deurmekaar vyand vasgekeer en onverbiddelik met hulle afgereken.
Ook het vernietigende droogtes weer die distrik Fraserburg geteister. Baie boere het 70 persent en meer van hulle vee verloor in die tydperk van 1903 tot 1904. Een van die gevolge van die droogte was dat dit die geestelike bearbeiding van die gemeente ernstig belemmer het. So kon byvoorbeeld geen huisbesoek gedoen word nie. Die onderwys het ook swaar gely. Terwyl die inwoners moes vlug na al die windstreke "is het niet te verwonderen dat eene school waar zy bestond, werd opgeheven en waar zy niet bestond niet werd opgericht". Ten spyte van hierdie benarde toestand was die gemeente haar steeds 'n barmhartige Samaritaan en het onbaatsugtig aalmoese uitgedeel aan diegene wat in groter nood verkeer het. Daar was Kakamas, die droogte- en oorlogsgeruïneerde Transvaal en die Vrystaat van, sowel as die sending.
Dr. Sypkens se siekte
duimnael|regs|230px|Dr. Sypkens se portret in die konsistorie van die NG kerk op [[Fraserburg.]] duimnael|links|Fraserburg se predikant het in 1904 na die Duitse gesondheidspa Bad Nauheim gegaan om sy kragte te herwin.
Op 23 April 1904 is prop. Hattingh georden tot tydelik waarnemende leraar van Fraserburg as gevolg van die langdurige afwesigheid van dr. Sypkens. Op 1 Oktober 1904 behandel die kerkraad 'n brief van laasgenoemde vanaf Bad Nauheim in Duitsland. Hierin meld hy dat die professor wat hom behandel, meen dat die baddens sy hart goed doen. Volgens dié medikus kon hy egter nog nie daaraan dink om sy werk te hervat nie. Daarom versoek hy die raad om hom te vergun om eers in Januarie na Suid-Afrika terug te keer. Die kerkraad het hiertoe ingewillig en hom verlof toegestaan tot Januarie 1905. Omdat ds. Hattingh intussen 'n beroep ontvang en vertrek het, was die gemeente weer sonder 'n leraar. Eerw. Viviers van die plaaslike sendinggemeente het toe die gemeentewerk gedoen.
Op die bepaalde datum was dr. Sypkens op sy pos, maar die einde van sy dienstyd op Fraserburg was toe nie meer ver nie. Sy dokters het hom aangeraai om sy amp neer te lê in belang van sy gesondheid. Vertoë in dié verband is tot Ring gerig en die liggaam beveel toe aan "dat de leeraar op pensioen zou aftreden wegens lichaams kwaal". Die voorsitter het die nodige sertifikaat van die kerkraad gevra en ontvang volgens Artikel 302 (2). Op voorstel van broers Reitz en Stoffberg is "besloten hoewel met leedwezen zulk een certifikaat te verleenen". Op versoek van dr. Sypkens en op advies van die Ringskommissie is later besluit om nog drie maande te wag "en dat als er geen bepaalde verbetering is de Rings Commissie alsdan hare aandacht aan de zaak wijde".
Sy aftrede en dood
Op 5 September 1905 moes dr. Sypkens tot sy leedwese kennis gee dat daar nog geen merkbare verbetering in sy gesondheid ingetree het nie, en dat hy voornemens was om met Januarie-nagmaal 1906 sy amp neer te. Die laaste kerkraadsvergadering wat dr. Sypkens bygewoon het, het hy op 29 Januarie 1906 met 'n kragtige gebed geopen. Daarna het hy 'n treffende woord tot die Kerkraad gerig. "Op zeer aandoenlijke wijse toonde hij aan hoeveel stof daar voor verootmoediging was als hij terugzag hoe veel gebrekkigs zijn werk heeft aangekleefd gedurende zijn verblijf hier; maar ook aan den anderen kant was daar stof tot dankbaarheid voor zooverre God hem als 'n Herder en Raad gebruikt had om zijn werk in deze gemeente te doen, en ook voor den broederlijken geest die steeds al hunne verrichtingen kenmerkte. Verdraagsaamheid, eensgezindheid en liefde heerschte steeds in de vergaderingen." Ná 'n woord van afskeid deur die konsulent namens die raad, verlaat dr. Sypkens met 'n stille, hartlike handdruk aan elk van die kerkraadslede die vergadering. Weens die heersende geldnood kon die kerkraad slegs die aftredende leraar tot die einde van Januarie vergoed.
Suurlemoenroom (kleur)
Suurlemoenroom is 'n kleur wat herinner aan 'n suurlemoenroomkoek se kleur.
Kleurkoördinate
Volgens verskeie kleurskemas word suurlemoenroom as volg voorgestel:
Paul Kagame
Paul Kagame (gebore 23 Oktober 1957) is die huidige president van Rwanda. Hy was die stigter van die Rwandese Patriotiese Front en is bekend vir sy rol tydens die veldtog wat in 1994 'n einde gemaak het aan die Rwandese volksmoord en sy ingryping in die Tweede Kongo-oorlog.
Euplectella jovis
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1880 deur Schmidt.
Demensie
Demensie is 'n steuring wat tot uiting kom as 'n stel verwante simptome, wat gewoonlik plaasvind wanneer die brein deur besering of siektes beskadig word. Die simptome behels die progressiewe aantasting van die geheue, denke en gedrag wat iemand se vermoë om te funskioneer en alledaagse take uit te voer nadelig beïnvloed.
Beskrywing
'n Diagnose van demensie vereis die waarneming van 'n verandering in 'n persoon se gewone denkfunksie en 'n groter kognitiewe agteruitgang as wat deur normale veroudering veroorsaak word.
Janus Lauritz Andreas Kolderup Rosenvinge
Janus Lauritz Andreas Kolderup Rosenvinge, algemeen aangehaal as Lauritz Kolderup Rosenvinge (7 November 1858 - 1939) was 'n Deense plantkundige en fikoloog.
Demensie
Beskrywing
Verskeie siektes en beserings aan die brein, soos beroerte, kan demensie veroorsaak. Die algemeenste oorsaak is egter Alzheimersiekte, 'n neurodegeneratiewe steuring. Die DSM-5 het demensie beskryf as óf 'n gematigde óf 'n groot neurokognitiewe steuring met wisselende grade van erns en baie veroorsakende suptipes. Die ICD-11 klassifiseer demensie ook as 'n neurokognitiewe steuring met baie vorme of subklasse.
Janus Lauritz Andreas Kolderup Rosenvinge
Kolderup Rosenvinge het sy Ph.D. in 1888 by die Universiteit van Kopenhagen verwerf. Hy was 'n dosent in plantkunde aan die Polyteknisk Læreanstalt vanaf 1900, en professor in plantkunde aan die Universiteit van Kopenhagen vanaf 1916, gefokus op spoorplante. Hy het ondersoeke uitgevoer na alge in Deense waters en in die Noord-Atlantiese Oseaan.
Demensie
Beskrywing
Demensie word gelys as 'n verworwe breinsindroom, wat gekenmerk word deur 'n agteruitgang in kognitiewe funksie, en word genoem in teenstelling met neuro-ontwikkelingsteurings. Demensie word ook beskryf as 'n spektrum van steurings met veroorsakende subtipes wat gebaseer is op 'n bekende steuring, soos Parkinsonsiekte, Huntingtonsiekte, bloedvatsiektes, MIV, frontotemporalelobdegenerasie of Lewyliggaamsdemensie. As meer as een soort dimensie voorkom, is dit bekend as gemengde demensie.
Diagnose is gewoonlik gebaseer op die mediese geskiedenis van die siekte en kognitiewe toetsing. Bloedtoetse kan gedoen word om ander moontlike oorsake uit te skakel en om die subtipe vas te stel. Die grootste risiko vir demensie is veroudering, maar demensie is gewoonlik nie deel van normale veroudering nie. Baie mense van 90 jaar of ouer toon geen tekens van demensie nie. Sommige oorsake van demensie soos rook en obesiteit is voorkombaar met veranderings in lewenstyl.
John Krasinski
John Krasinski (gebore 20 Oktober 1979) is 'n Amerikaanse akteur en vervaardiger. Hy is bekend vir sy rolle in die rolprente It's Complicated (2009), Something Borrowed (2011), en A Quiet Place (2018), en in die televisiereeks The Office (2005).
Persiese groen
Persiese groen is 'n kleur, 'n blou skakering van groen.
Persiese groen is 'n kleur wat gebruik word in pottebakkery en Persiese matte in Iran.
Euplectella marshalli
Euplectella marshalli is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1895 deur Ijima.
Persiese groen
Die eerste opgetekende gebruik van Persiese groen as 'n kleurnaam in Engels was in 1892.
Kleurkoördinate
Volgens verskeie kleurskemas word Persiese groen as volg voorgestel:
Lapeirousia divaricata
Lapeirousia divaricata is 'n meerjarige geofiet wat tot die genus Lapeirousia behoort. Die spesie is endemies aan die Noord-Kaap en die Wes-Kaap.
Euplectella nobilis
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1904 deur Schulze.
Donkeroranje
Donkeroranje is 'n donker kleurskakering van oranje.
Kleurkoördinate
Volgens verskeie kleurskemas word donkeroranje as volg voorgestel:
Drosanthemum maculatum
Drosanthemum maculatum is 'n vetplant in die vygiefamilie wat endemies aan Suid-Afrika is.
Hymeraphia stellifera
Hymeraphia stellifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymeraphia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1864 deur Bowerbank.
Lapeirousia barklyi
Lapeirousia barklyi is 'n meerjarige geofiet wat tot die genus Lapeirousia behoort en is deel van die Sukkulente Karoo. Die spesie is inheems aan die Noord-Kaap en die suide van Namibië en kom van Lüderitz tot by Kleinsee voor. Die plant het 'n voorkomsgebied van 6751 km². Dit word bedreig deur oopgroef mynbou aktiwiteite vanaf Alexanderbaai tot by Kleinsee en binnelands in die Oranjeriviervallei tot by Sendelingsdrif.
Kepler-186
Kepler-186 is ’n hoofreeksster van spektraaltipe M1. Dis ’n rooidwergster sowat 492 ligjare van die Aarde af in die sterrebeeld Swaan. Dit is effens koeler as die Son met sowat die helfte van die Son se metaalinhoud. Dit het vyf bevestigde eksoplanete, onder meer die eerste aardgrootte-wêreld wat in die bewoonbare sone van ’n ster ontdek is: Kepler-186f. Kepler-186b, c, d en e is te naby aan die ster om vloeibare water op die oppervlak te hê.
Planetêre stelsel
In Augustus 2013 is vermoed die ster het ’n planeetstelsel. Vier planete is in Februarie 2014 bevestig en die vyfde een in April 2014. Al vyf planete het vermoedelik rotsoppervlakke. Die kleinste een, Kepler-186b, is net 8% groter as die Aarde en die grootste een, Kepler-186d, amper 40% groter.